
62 DR 30.11.2005 

 

Kalau mereka tidak ada pekerjaan, tidak ada kerjaya, maka tidak ada identiti diri bagi 
diri mereka. 

 Tuan Pengerusi  [Datuk Dr. Yusof bin Yacob]:  Cukuplah Yang Berhormat.   

 Dato' Haji Mat Yasir bin Haji Ikhsan: Oleh kerana itulah maka Sabak 
Bernam sangat berharap supaya perkara ini dapat diberi perhatian kerana kaitannya 
ialah dengan program dan aktiviti di peringkat MASA.  Oleh kerana itu dan akhir sekali 
Tuan Pengerusi…. 

 Tuan Pengerusi  [Datuk Dr. Yusof bin Yacob]:  Berapa kali akhir Yang 
Berhormat ya? 

 Dato' Haji Mat Yasir bin Haji Ikhsan:  Saya baru sebut akhir sekali sahaja, 
dengan maaf ,Tuan Pengerusi.   

 Tuan Pengerusi [Datuk Dr. Yusof bin Yacob]:  [Ketawa]  Sudah, cukuplah 
Yang Berhormat.   

 Dato' Haji Mat Yasir bin Haji Ikhsan:  Satu sahaja, ini mengenai sukan 
MASA ini iaitu sukan bola sepak dan sepak takraw.  Ini sebenarnya sukan di mana 
rakyat Malaysia ini memang ramai terlibat dan boleh menjadi cemerlang.  Oleh kerana 
itu perkara-perkara ini harus diberikan perhatian oleh kementerian melalui pertubuhan-
pertubuhan di mana ramai di antara Ahli Parlimen kita pun menjadi pengerusi kepada 
persatuan sukan ini. 

Tuan Pengerusi [Datuk Dr. Yusof bin Yacob]:  Ya cukup Yang Berhormat.   

 Dato' Haji Mat Yasir bin Haji Ikhsan:  Terima kasih Tuan Pengerusi, 
wassalammualaikum w.b.t. 

 Tuan Pengerusi [Datuk Dr. Yusof bin Yacob]:  Saya hendak bagi cuma 4 
orang lagi bercakap, lepas itu kementerian sedia untuk menjawab.  Yang Berhormat 
bagi Ayer Hitam, lepas itu Yang Berhormat bagi Ledang, Yang Berhormat bagi Pasir 
Puteh dan Yang Berhormat bagi Rembau, lepas itu tidak ada sudah.   

 

3.58 ptg. 

 Ir. Dr. Wee Ka Siong [Ayer Hitam]:  Terima kasih Tuan Pengerusi, saya terus 
kepada Butiran 020300 mengenai Pembangunan Belia.  Seperti mana yang kita ketahui 
sekarang mengenai pembangunan belia, sebenarnya kita menghadapi satu masalah 
yang besar di mana di negara kita, kita mempunyai 6,500 orang mahasiswa dan 
sekiranya kalau kita hendak menitik beratkan tentang pembangunan belia, mereka ini 
merupakan golongan sasar yang tidak boleh ditinggalkan oleh kementerian.  Maka 
dalam konteks ini saya ingin mencadangkan kepada kementerian supaya mengambil 
satu pendekatan yang proaktif untuk meminda Akta Universiti dan Kolej Universiti yang 
mana telah menyekat mereka berpersatuan termasuk juga mengambil bahagian dalam 
aktiviti Rakan Muda IPT kalau secara mengikut undang-undang.  Saya meminta supaya 
kementerian mengambil tindakan dan memaklumkan kepada kementerian yang 
berkenaan supaya perkara ini dapat disegerakan. 

 Kalau tidak mereka buat aktiviti, mereka hendak menyertai aktiviti kita tidak 
dapat menghalalkan perbuatan mereka dan saya meminta kementerian ini mengambil 
perhatian yang serius tentang perkara ini dan 650 ribu orang pemimpin ini merekalah 
bakal menerajui kepimpinan di pertubuhan-pertubuhan belia kelak.  Ini adalah satu aset 
penting bagi negara.  Kalau kita tidak melatih, saya rasa itu adalah satu masalah, satu 
kehilangan kepada negara kita.  Biarlah kita memberi latihan kepada mereka dan 
akhirnya negara kita yang juga akan menerima manfaatnya. 

Yang kedua dari segi pengagihan peruntukan di bawah sektor pembangunan 
belia.  Saya memang difahamkan bahawa dari segi peruntukan yang disalurkan kepada 
persatuan-persatuan itu tidak seberapa.  Daripada jumlah yang telah disalurkan itu ada 
pihak yang mempertikaikan dari segi pengagihan.  Saya ingin mencadangkan kepada 
kementerian supaya melihat satu mekanisme untuk menyalurkan peruntukan itu 
berdasarkan kepada keaktifan sesuatu persatuan itu dan apakah kualiti program yang 
kan dianjurkan oleh persatuan itu.  Saya rasa itu adalah cara atau pendekatan yang 
lebih elok, lebih adil bagi kesemuanya.   



Kalau mereka tidak ada pekerjaan, tidak ada kerjaya, maka tidak ada identiti diri bagi diri mereka. Tuan Pengerusi [Datuk Dr. Yusof bin Yacob]: Cukuplah Yang Berhormat. Dato' Haji Mat Yasir bin Haji Ikhsan: Oleh kerana itulah maka Sabak Bernam sangat berharap supaya perkara ini dapat diberi perhatian kerana kaitannya ialah dengan program dan aktiviti di peringkat MASA. Oleh kerana itu dan akhir sekali Tuan Pengerusi.... Tuan Pengerusi [Datuk Dr. Yusof bin Yacob]: Berapa kali akhir Yang Berhormat ya? Dato' Haji Mat Yasir bin Haji Ikhsan: Saya baru sebut akhir sekali sahaja, dengan maaf ,Tuan Pengerusi. Tuan Pengerusi [Datuk Dr. Yusof bin Yacob]: [Ketawa] Sudah, cukuplah Yang Berhormat. Dato' Haji Mat Yasir bin Haji Ikhsan: Satu sahaja, ini mengenai sukan MASA ini iaitu sukan bola sepak dan sepak takraw. Ini sebenarnya sukan di mana rakyat Malaysia ini memang ramai terlibat dan boleh menjadi cemerlang. Oleh kerana itu perkara-perkara ini harus diberikan perhatian oleh kementerian melalui pertubuhan- pertubuhan di mana ramai di antara Ahli Parlimen kita pun menjadi pengerusi kepada persatuan sukan ini. Tuan Pengerusi [Datuk Dr. Yusof bin Yacob]: Ya cukup Yang Berhormat. Dato' Haji Mat Yasir bin Haji Ikhsan: Terima kasih Tuan Pengerusi, wassalammualaikum w.b.t. Tuan Pengerusi [Datuk Dr. Yusof bin Yacob]: Saya hendak bagi cuma 4 orang lagi bercakap, lepas itu kementerian sedia untuk menjawab. Yang Berhormat bagi Ayer Hitam, lepas itu Yang Berhormat bagi Ledang, Yang Berhormat bagi Pasir Puteh dan Yang Berhormat bagi Rembau, lepas itu tidak ada sudah. 3.58 ptg. Ir. Dr. Wee Ka Siong [Ayer Hitam]: Terima kasih Tuan Pengerusi, saya terus kepada Butiran 020300 mengenai Pembangunan Belia. Seperti mana yang kita ketahui sekarang mengenai pembangunan belia, sebenarnya kita menghadapi satu masalah yang besar di mana di negara kita, kita mempunyai 6,500 orang mahasiswa dan sekiranya kalau kita hendak menitik beratkan tentang pembangunan belia, mereka ini merupakan golongan sasar yang tidak boleh ditinggalkan oleh kementerian. Maka dalam konteks ini saya ingin mencadangkan kepada kementerian supaya mengambil satu pendekatan yang proaktif untuk meminda Akta Universiti dan Kolej Universiti yang mana telah menyekat mereka berpersatuan termasuk juga mengambil bahagian dalam aktiviti Rakan Muda IPT kalau secara mengikut undang-undang. Saya meminta supaya kementerian mengambil tindakan dan memaklumkan kepada kementerian yang berkenaan supaya perkara ini dapat disegerakan. Kalau tidak mereka buat aktiviti, mereka hendak menyertai aktiviti kita tidak dapat menghalalkan perbuatan mereka dan saya meminta kementerian ini mengambil perhatian yang serius tentang perkara ini dan 650 ribu orang pemimpin ini merekalah bakal menerajui kepimpinan di pertubuhan-pertubuhan belia kelak. Ini adalah satu aset penting bagi negara. Kalau kita tidak melatih, saya rasa itu adalah satu masalah, satu kehilangan kepada negara kita. Biarlah kita memberi latihan kepada mereka dan akhirnya negara kita yang juga akan menerima manfaatnya. Yang kedua dari segi pengagihan peruntukan di bawah sektor pembangunan belia. Saya memang difahamkan bahawa dari segi peruntukan yang disalurkan kepada persatuan-persatuan itu tidak seberapa. Daripada jumlah yang telah disalurkan itu ada pihak yang mempertikaikan dari segi pengagihan. Saya ingin mencadangkan kepada kementerian supaya melihat satu mekanisme untuk menyalurkan peruntukan itu berdasarkan kepada keaktifan sesuatu persatuan itu dan apakah kualiti program yang kan dianjurkan oleh persatuan itu. Saya rasa itu adalah cara atau pendekatan yang lebih elok, lebih adil bagi kesemuanya.